Las Tres Bailías

Las Tres Bailías u Las Bailías ye lo nombre que recibiba dica la Primera Guerra Carlista l'aria que teneban los Hespitalers en l'aria montanyosa de Teruel que muga con Castellón y corresponde en part a la compleganza alta de lo río Guadalop. Los Hespitalers i teneban tres bailías:

 Bailía d'Aliaga.
 Bailía de Cantaviella.
 Bailía de Castellot.

Por eixemplo en las actas de las Corz de Zaragoza de 1398-1400 l'apartato XCIII de greuges de la yglesia ye dedicato a Las Baylias de Cantaviella, de Castellot e de Aliaga:

En las Guerras Carlistas esta zona y l'aria de Castellón que i muga estioron celebres porque i yera un irreductible enclau carlista mandato por Cabrera. Cabrera teneba la embotada de Tigre del Maestrazgo, los medios de comunicación diciban a tot lo nuclio carlista Maestrazgo y se perdió la denominación de Bailías pa la parte teruelana.

En lo prochecto de comarcalización d'Aragón gran parte de las antigas Bailías han caito en la comarca Mayestrato, pero Aliaga s'ha aliniato con la comarca de las Cuencas Meneras.

Categoría:Cheografía d'Aragón